กลุ่มบันเทิง Q2 เติบโตจากธุรกิจโฆษณาWORK ขึ้น Top pick เรตติ้งโดดเด่นสุด
โบรกฯมองกลุ่มบันเทิง Q2 จะเติบโตจากธุรกิจโฆษณา และ Q4 จะเป็นฤดูกาลโหมโฆษณาเพื่อกระตุ้นยอดขายช่วงสิ้นปี ชู WORK ขึ้น Top pick กลุ่มเรตติ้งสูงขึ้นโดดเด่นสุด
25 มิ.ย. 2558

บริษัทหลักทรัพย์ เอเซีย พลัส จำกัด ระบุในบทวิเคราะห์ (25 มิ.ย.) ว่า สำหรับหุ้นกลุ่มบันเทิงนั้นคาดว่าผลการดำเนินงานไตรมาส 2/58 เติบโตจากธุรกิจโฆษณา ซึ่งเป็นช่วงฤดูกาล ก่อนที่จะกลับมาอ่อนตัวในไตรมาส 3/58 เพราะเป็นช่วงนอกฤดูกาล และจะกลับมาเติบโตทั้งจากไตรมาสก่อนและจากช่วงเดียวกันของปีก่อน
อีกทั้งในไตรมาส 4/58 ซึ่งเป็นช่วงฤดูกาลที่มีการโหมโฆษณาเพื่อกระตุ้นยอดขายในช่วงสิ้นปี โดยรวมคาดเม็ดเงินโฆษณาปีนี้เติบโต 3-4% โดยสื่อทีวีจะเป็นกลุ่มที่เติบโตโดดเด่นสุดในช่องที่มีเรตติ้งสูงคือ BEC WORK และ RS
ส่วนแนวโน้มครึ่งปีหลัง 58 ผลประกอบการน่าจะดีกว่าครึ่งปีแรก แต่ปัจจัยเสี่ยงคือปัญหาการเมือง โดยหากมีความรุนแรงหรือการประท้วง สื่อทีวีมักจะถูกรัฐบาลขอความร่วมมือในการออกอากาศสื่อสารกับประชาชนบ่อยครั้ง ทำให้รายได้จากค่าโฆษณาหายไปในช่วงเวลาดังกล่าว
ดังนั้นจึงเลือก WORK ([email protected]45) เป็น Top Pick เนื่องจากมีเรตติ้งที่สูงขึ้นโดดเด่นสุด จึงเชื่อว่าจะสามารถปรับเพิ่มอัตราค่าโฆษณาในระดับสูงต่อเนื่อง หนุนกำไรมีแนวโน้มเติบโตก้าวกระโดดในช่วง 5 ปีนี้